Nikolai Jarošenko

Nikolai Jarošenko (vene keeles Николай Александрович Ярошенко; 13. detsember (1. detsember vkj) 1846 Poltava – 7. juuli (25. juuni vkj) 1898 Kislovodsk) oli Ukraina päritolu vene maalikunstnik.

 Elulugu 
Nikolai Jarošenko oli pärit erusõjaväelase perekonnast. Tal ilmnes kunstianne juba varases lapsepõlves, kuid isa tahtis, et temast saaks sõjaväelane. Üheksa-aastaselt asus ta õppima Poltava kadetikorpuses, mille lõpetamise järel jätkas õpinguid Peterburis Pauli sõjakoolis. Seejärel õppis ta Mihhaili Suurtükiväeakadeemias, mille lõpetamise järel ta suunati tööle padrunivabrikusse, kus töötas 20 aastat.Николай Александрович Ярошенко, картины и биография Музеи Мира

Õpingute kõrvalt suurtükiakadeemias alustas Jarošenko kunstiõpinguid Ivan Kramskoi juhendamisel Peterburi Kunstide Edendamise Seltsi joonistuskoolis. Alates 1867. aastast oli ta vabakuulaja Peterburi Kunstide Akadeemias, mille lõpetas eksternina 1874. aastal. 1876. aastal sai temast peredvižnikute ühingu liige, mille juhtkonda ta varsti valiti.Марта Берг:Дюжина фактов из жизни Николая Ярошенко Artsmarts, 1. detsember 2021

 Looming 
Oma realistlikus loomingus käsitles Jarošenko sageli teravaid ühiskondlikke probleeme. Samuti maalis ta eesrindlike haritlaste portreesid.

 Isiklikku 
Alates 1874. aastast oli Nikolai Jarošenko abielus Maria Nevrotinaga. Neil ei olnud lapsi.Биография Николая Александровича Ярошенко Кроссворд-Кафе

Vene revolutsionäär ja üks esseeride juhte Boriss Savinkov (1879–1925) oli Nikolai Jarošenko õepoeg.Борис Савинков: террорист, рожденный в Харькове mykharkov.info, 18. juuni 2021

 Galerii 

 Viited 

Kategooria:Venemaa maalikunstnikud
Kategooria:Sündinud 1846
Kategooria:Surnud 1898